
Portffolio Iaith Gymraeg

Hunan adfyfyriad ysgrifenedig ar fy mherfformiad fel athrawes yn meithrin sgiliau llythrennedd dysgwyr yn y Gymraeg


Yn ystod fy nghyfnod yn fy ysgol lleoliad, credaf fy mod wedi datblygu fy iaith Gymraeg mewn sawl ffordd. Gan fy mod â TGAU mewn Iaith Gymraeg a Llenyddiaeth Cymraeg, ac rwyf wedi astudio Cymraeg fel pwnc Lefel A, credaf roedd hyn yn gyfle i mi ddatblygu fy sgiliau hyd yn oed pellach. Yn ychwanegol, gan fy mod yn dod o dŷ siarad Cymraeg rwyf wedi arfer siarad yr iaith ers roeddwn yn blentyn a felly rwyf yn hyderus.

Drwy gydol fy nghyfnod yn fy ysgol leoliad credaf mai y gwahaniaeth rhwng fy nhafodiaith i ac tafodiaith yr ardal sydd wir wedi sefyll allan i mi. Fel merch o’r Gogledd, roeddwn yn ymwybodol a byddai rhaid newid fy nhafodiaith mewn rhai agweddau ond roeddwn hefyd yn ymwybodol ar bwysigrwydd plant yn clywed tafodiaith gwahanol i beth maent yn clywed fel arfer. Ar gychwyn fy ymarfer dysgu ceisiais gynnwys rhai geiriau tafodiaith y De yn fy iaith, yn ystod fy nghyfnod roeddwn yn ceisio ychwanegu mwy o eiriau tafodiaith y De i fy ngeirfa er mwyn sicrhau roedd y plant yn deall fy iaith lafar.

O ran cywirdeb iaith yn fy ngwersi roedd yn hynod o bwysig bod fy iaith yn gywir a nid oedd unrhyw wall i’w weld. Er mwyn sicrhau hyn roedd rhaid i mi fynd yn nôl at pob darn o waith cyn ei roi yn fy ngwersi gan sicrhau bod fy iaith yn berffaith. Un o’r dulliau a oedd yn help ar gyfer hyn oedd defnyddio fy nodiadau o’r sesiynau Cymraeg Iaith derbyniais yn y brifysgol. Yn ystod y sesiynau hyn aethom dros y treigladau gwahanol sef, meddwl, trwynol a llaes. Drwy dderbyn y sesiynau hyn, roedd yn ffordd i mi fel myfyrwraig fynd dros popeth unwaith eto er mwyn sicrhau roedd popeth yn ffres yn fy meddwl. Drwy fynd nôl at fy nodiadau yn ystod yn fy nghyfnod yn fy ysgol lleoliad roedd hyn yn sicrhau fy mod yn gallu fy atgoffa o’r holl reolau gramadeg. Pe byddaf yn teimlo fy mod yn ansicr o unrhyw reol neu ddim yn cant y cant ar rhywbeth roedd fy mentor o hyd yn gallu cynnig help llaw.

Credaf rwyf wedi helpu y plant datblygu ei iaith mewn sawl ffordd. O ran y tasgau roeddwn yn gosod iddynt yn y dosbarth roedd amrywiaeth ohonynt, yn enwedig y tasgau ffocws, yn canolbwyntio ar datblygu ei iaith llafar. Roedd rhaid iddynt drafod fel grŵp a mewn partneriaid yn ystod y tasgau a felly roeddynt yn helpu ei gilydd i ddatblygu ei iaith. Credaf fy mod wedi ei helpu i ddysgu ynglŷn â gwahaniaeth tafodiaith rhwng y Gogledd ac y De. Drwy glywed fy nhafodiaith i mae hyn yn sicrhau ei bod yn gallu clywed gwahaniaeth rhwng tafodieithoedd gwahanol. Ffordd arall rwyf wedi ceisio helpu y plant yw ymarfer llawysgrifen. Pan roedd y plant i gyd yn yr ardaloedd, roeddwn yn ceisio helpu tri disgybl ar y tro, drwy ymarfer gwahanol llythrennau. Drwy ddatblygu ei llawysgrifen, yn ychwanegol roeddynt yn datblygu y cyhyrau yn ei dwylo/ bysedd.

Yn ychwanegol, yn ystod fy amser yn fy ysgol lleoliad sylweddolais yn wir pham mor bwysig yw’r iaith Gymraeg.  Roedd y plant wir angen anogaeth i siarad y iaith Gymraeg, yn enwedig y plant o gartref Saesneg. Y dechneg orau i sicrhau bod y plant yn siarad Cymraeg, er efallai nid oeddynt yn deall rhai geiriau, oedd ailadrodd. Drwy ofyn cwestiwn yn y Gymraeg, yna ei eirio yn Saesneg, ac yna ei ailadrodd yn y Gymraeg, roedd hyn yn sicrhau bod y plant yn ei glywed yn y ddwy iaith ac ei bod yn canolbwyntio mwy ar clywed y iaith Gymraeg yn hytrach nac y Saesneg.

Credaf yn gryf y dylem ni fel gwlad ceisio yn galed i gael miliwn o siaradwyr Cymraeg erbyn 2050. Fel athrawes o dan hyfforddiant credaf fy mod yn chwarae rôl bwysig yn hyn gan bod athro/ athrawes yn cael dylanwad mawr ar fywyd plentyn. Felly pe byddent yn clywed athrawon yn siarad Cymraeg gyda ei gilydd neu gyda’r plant, mae hyn yn sicrhau y byddem ni, fel athrawon, yn ceisio annog y plant i siarad Cymraeg gyda’i gilydd.

[bookmark: _GoBack]Felly o ganlyniad, credaf bod fy iaith Gymraeg wedi datblygu mewn sawl ffordd drwy ganolbwyntio ar ysgrifennu, darllen a llafar. Er fy mod o hyd wedi meddwl bod yr iaith Gymraeg yn bwysig credaf bod fy mhrofiad dysgu wedi gwneud i mi wir eisiau gweld miliwn o siaradwyr Cymraeg yng Nghymru erbyn 2050, felly rwyf yn benderfynol o wneud fy rhan i ar gyfer sicrhau bod hyn yn cael ei gwblhau. Ar y cyfan credaf bod fy iaith Gymraeg wedi datblygu mewn sawl agwedd yn ystod fy nghyfnod ymarfer dysgu, a drwy barhau i gadw y rheolau hyn yn ffres yn fy meddwl byddaf yn parhau i lwyddo i gadw fy iaith mewn safon.
